“এক একটা ক্লাস্টারের এক প্রান্ত থেকে অন্য প্রান্ত পর্যন্ত দূরত্ব ৪ বিলিয়ন ট্রিলিয়ন মাইল বা ৪দ্ধ১০২১ মাইল (৪০০০০০০০০০০০০০০০০০০০০০ মাইল)। এ রকম অনেকগুলো ক্লাস্টার নিয়ে হয় সুপারক্লাস্টার। এরপর হয়তোবা অনেক সুপার ক্লাস্টার নিয়ে হবে সুপার সুপারক্লাস্টার। তারপর সুপার সুপার সুপারক্লাস্টার এইভাবে চলতেই থাকবে। আর মানুষের পক্ষে যা চিন্তা করে সম্ভব না।” এক নাগাড়ে বলে চললো নাজিম। খানিকটা দম নিয়ে আবার বলতে শুরু করলো, “এবার মজার বিষয়টি বলি, আমরা যা চিন্তা করছি বা দেখছি বিজ্ঞানীরা বলেছেন সেটা পুরো মহাবিশ্বের মাত্র চার ভাগ। মানে ১০০% এর মধ্যে শুধুমাত্র ৪%। আর বাকি ছিয়ানব্বই ভাগ আমরা চিন্তাও করতে পারছি না। কি আশ্চর্য! তাই না? সুবাহান আল্লাহ্! এই মহাবিশ্বকে কত বড় বা এর আয়তন কত আমাদের আধুনিক জ্ঞান-বিজ্ঞান দ্বারা আমরা চিন্তাও করতে পারছি না।”